পরীক্ষা শেষের ৮৯ দিনের মাথায় প্রকাশিত হল ২০১৬-র মাধ্যমিক পরীক্ষার ফল। এবার পাশের হার সামান্য বেড়েছে। মোট পাশের হার ৮২.৭৪ শতাংশ। এবার পাশের হারে মেয়েদের থেকে এগিয়ে ছেলেরা। জেলাগুলির মধ্যে পাশের হারে এগিয়ে পূর্ব মেদিনীপুর, ৯৩.১০ শতাংশ। কলকাতায় পাশের হার ৯০.৬২ শতাংশ।
 ওয়েব ডেস্ক : পরীক্ষা শেষের ৮৯ দিনের মাথায় প্রকাশিত হল ২০১৬-র মাধ্যমিক পরীক্ষার ফল। এবার পাশের হার সামান্য বেড়েছে। মোট পাশের হার ৮২.৭৪ শতাংশ। এবার পাশের হারে মেয়েদের থেকে এগিয়ে ছেলেরা। জেলাগুলির মধ্যে পাশের হারে এগিয়ে পূর্ব মেদিনীপুর, ৯৩.১০ শতাংশ। কলকাতায় পাশের হার ৯০.৬২ শতাংশ। এবছর কোনও অসম্পূর্ণ ফলাফল নেই বলে জানিয়েছেন মধ্যশিক্ষা পর্ষদ সভাপতি কল্যাণময় গাঙ্গুলি। পরীক্ষা দিয়েছিল সাড়ে ১১ লাখ পরীক্ষার্থী। ২০১৬-র মাধ্যমিক পরীক্ষার ফলাফলে প্রথম দশে রয়েছে মোট ৬৬ জন। তবে, সেই তালিকায় নেই কলকাতার কোনও পরীক্ষার্থী। প্রথম স্থান অধিকার করেছে কোচবিহারের মাথাভাঙা হাইস্কুলের ছাত্র শৌভিক বর্মণ। তার প্রাপ্ত নম্বর ৬৮৩। ২০১৭-র মাধ্যমিক পরীক্ষা ২২ ফেব্রুয়ারি শুরু হবে বলে জানিয়েছেন পর্ষদ সভাপতি। পরীক্ষা চলবে ৩ মার্চ পর্যন্ত।